สังคมข่าวหุ้น
*...ดัชนีหุ้นไทยปิดตลาด 1,633.84 จุด ลดลง 6.29 จุด มูลค่าการซื้อขาย 53,923 ล้านบาท กังวลการเจรจาการค้าระหว่างสหรัฐฯ-จีนยืดเยื้อยากที่จะหวังเห็นผลสำเร็จ ขณะที่งบบริษัทจดทะเบียนไตรมาส 1/2562 ออกมาไม่ค่อยสู้ดีมากนัก ในเชิงเทคนิคดัชนีหุ้นไทยหลุดเส้นค่าเฉลี่ย 200 วัน ทำให้วันนี้มีโอกาสปรับตัวลงประเมินแนวรับ 1,615 จุด แนวต้าน 1,640 จุด
14 พ.ค. 2562

เล็กเซียวหงส์
*…ดัชนีหุ้นไทยปิดตลาด 1,633.84 จุด ลดลง 6.29 จุด มูลค่าการซื้อขาย 53,923 ล้านบาท กังวลการเจรจาการค้าระหว่างสหรัฐฯ-จีนยืดเยื้อยากที่จะหวังเห็นผลสำเร็จ ขณะที่งบบริษัทจดทะเบียนไตรมาส 1/2562 ออกมาไม่ค่อยสู้ดีมากนัก ในเชิงเทคนิคดัชนีหุ้นไทยหลุดเส้นค่าเฉลี่ย 200 วัน ทำให้วันนี้มีโอกาสปรับตัวลงประเมินแนวรับ 1,615 จุด แนวต้าน 1,640 จุด
*…SAWAD ดูน่าพิศวาสมากขึ้น งบไตรมาส 1/2562 กำไรสุทธิ 843.05 ล้านบาท เพิ่มขึ้นกว่า 36% เทียบไตรมาสเดียวกันปีก่อนที่มีกำไรสุทธิ 564 ล้านบาท ถือเป็นเซอร์ไพรส์เชิงบวก ที่อาจทำให้ราคาหุ้น SAWAD ดีดเด้งขึ้นได้ไม่น้อย..ไอ้ที่ขายหุ้นกันไปก่อนหน้านี้ “ขายหมู” ไหมเนี่ย.!?
*…SEAFCO มาฟอร์มเทพ ไตรมาส 1/2562 กำไร 120 ล้านบาท เพิ่มขึ้นจากช่วงเดียวกันปีก่อน ที่มีกำไรเพียง 53 ล้านบาท ราคาหุ้นที่เคยอัดอั้นตันใจ..น่าจะได้ระบายอารมณ์กันแล้ว แต่จะไล่ราคากันไปถึงไหนเอาที่สบายใจได้เลยคร๊าบ
*…PR9 ที่เคยถูกแช่แข็งมานาน อาการน่าจะดีขึ้นเมื่องบไตรมาส 1/2562 ออกมากำไร 86 ล้านบาท เพิ่มจาก 52 ล้านบาท ราคาหุ้นคงจะได้โอกาสทะลุแนวต้าน 11 บาท กันละคราวนี้.
*…AMATAV อาการน่าเป็นห่วง ไตรมาส 1/2562 พลิกขาดทุน 18.38 ล้านบาท ท่าทางหุ้นแม่ AMATA คงเจอสภาพไม่แตกต่างกัน ละม้ายคล้ายคลึง WHA-WHAUP ที่กำไรรูดทั้งแม่และลูก..ใครรักใครชอบ “หุ้นนิคมอุตสาหกรรม” ช่วงนี้ถอยห่างไปนิด..อีกนิดดีกว่า..!! รอสถานการณ์กลับมาดีขึ้นแล้วค่อยคิดลงทุนก็ยังไม่สาย..แต่ไม่อยากตาย “ถอยดีกว่า..ไม่เอาอีกว่า” จะได้ไม่ต้องเจ็บตัวเยอะ.!
*…HANA-SVI-KCE ควรต้องยืนมองอยู่ห่าง ๆ อย่างเป็นห่วง..ปัญหาสงครามการค้าสหรัฐฯ-จีน จะส่งผลกระทบอยู่ไม่น้อย.! ว่ากันว่า HANA-SVI ได้รับผลกระทบมากสุด ส่วน KCE ได้รับบาดเจ็บเล็กน้อย ถ้าให้ดียังไม่ควรมีไว้ในพอร์ต แต่รอให้สงครามการค้าจบก่อนค่อยว่ากันใหม่ยังไม่สายอะไร!
*…BEM ชนะกทพ.อีกยก เมื่อศาลปกครองกลาง มีคำสั่ง “ยกคำร้อง” ของกทพ.ที่ขอให้เพิกถอนคำสั่งอนุญาโตตุลาการ มีคำสั่งชี้ขาดให้กทพ.จ่ายค่าเสียหายพร้อมดอกเบี้ย 4,368 ล้านบาท และดอกเบี้ยผิดนัดชำระทางด่วนขั้นที่ 2 อีก 3,776 ล้านบาท แหม..รู้สึกว่ากทพ.เจอ BEM ทีไร..จากงูเหลือมกลายเป็นเชือกกล้วยไปซะงั้น..!
*…SPPT-ADAM กำลังจะกลายเป็น “เหล้าเก่าในขวดใหม่” โดยหุ้น SPPT เปลี่ยนชื่อเป็น NEX และหุ้น ADAM เปลี่ยนชื่อเป็น A5 เริ่มมีผล 17 พ.ค.นี้ แต่จากปัจจัยพื้นฐานทั้ง 2 หุ้น ดูลุ่ม ๆ ดอน ๆ เปลี่ยนชื่อใหม่คงไม่ได้ช่วยอะไรมากนัก..นอกเสียจากเปลี่ยนเพื่อให้ลืมภาพจำเดิม ๆ เท่านั้นเอง..!?
*…ปิดท้ายพบกับข่าวหุ้นเจาะตลาด เวลา 9.35 น.-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น